REPORTAJ ÎN MARAMUREȘ Maria, partenera lui Ghiță Tibil, șoferul de TIR asasinat în Belgia cu un capac de canal, povestește cum un gest al lui i-a salvat ei viața
Hotnews a mers duminică în satul Mara din Maramureș și a discutat cu oamenii care i-au reconstituit viața lui Ghiță Tibil, șoferul de 50 de ani ucis după ce un grup de tineri drogați din Belgia au aruncat de pe pod un capac de canal. Printre ei, Maria, cea cu care plănuia să se însoare în august, tocmise restaurant și formație muzicală. Erau împreună în cabina TIR-ului, în momentul îngrozitor.